เรื่องร้องเรียน: เรื่องงบ 200,000 บาท "โครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง"  ดิฉันเป็นคณะทำงานโครงการฯนี้ของชุมชนนวกานต์ เขตบึงกุ่ม เราได้ทำตามข้อปฏิบัติต่างๆที่เจ้าหน้าที่เขตกำหนดว่า"ต้องมี"ครบแล้ว   เราเขียนขอใช้งบนี้เพื่อ ซื้อ โคมไฟ LED ขนาด 30 W และ 50 W รวม 28 โคม เพื่อนำมาติดตั้งแทนโคมไฟแสงจันทร์เดิม(โรงงานโคมแสงจันทร์กำลังเลิกผลิต)บนถนนส่วนกลางของชุมชนฯ  บ่ายวันที่ 10 สิงหาคม 66 เป็นวันที่เขตกำหนดให้เราไป present โครงการและ เป็นวันปิดรับโครงการวันสุดท้าย ปรากฏว่า ไม่ผ่าน  เนื่องจาก ต้องมี โฉนด ถนนส่วนกลาง  พร้อมทั้งลายเซ็นของเจ้าของโฉนด  และสำเนาบัตรประชาชนพร้อมลายเซ็นของเจ้าของโฉนด แนบไปด้วย -----------------------------  มีคำแนะนำใดๆช่วยเราได้ไหมคะ เพราะงบประมาณปีนี้กำลังจะสิ้นสุดลงแล้ว เหนื่อยมาเยอะแล้วค่ะ  ขอบคุณมากค่ะ 🙏
การดำเนินการของเจ้าหน้าที่: ในกรณีดังกล่าวคณะกรรมการพิจารณาตามหลักเกณฑ์ของโครงการ ประกอบกับระเบียบกรุงเทพมหานคร  ชุมชนสามารถเสนอโครงการด้านอื่นๆ ทั้ง5ด้านในการใช้งบประมาณเพื่อพัฒนาชุมชน รวมทั้งขอ เสนอโครงการอื่นๆได้ในปีงบประมาณต่อไป
ความเห็นของผู้แจ้ง: เจ้าหน้าที่ของไลน์นี้พยายามประสานงานรวดเร็วดีค่ะ ขอบคุณค่ะ จะดียิ่งขึ้น หากสามารถ เห็นปัญหาแท้จริงที่เกิดขึ้นแล้วช่วยประสานงาน(เป็น Facilitator)ส่งต่อไปยังกรุงเทพมหานครผู้มีอำนาจสูงกว่าให้ช่วย ดำเนินภารกิจให้สำเร็จลุล่วงไปได้ด้วยดี จะได้เกิดการพัฒนาดั่งตั้งใจ WIN WIN WIN
พื้นที่: แขวงคลองกุ่ม เขตบึงกุ่ม กรุงเทพมหานคร